Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Jorge Esparza Garrido jaunak aurkezturiko galdera, 2021eko aurrekontuan Kideak programara bideratutako baliabideen destinoari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2021eko apirilaren 19an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hau aurkezten du, Migrazio Politiketako eta Justiziako kontseilariak idatziz erantzun dezan:
Kideak programa Europako funtsen bidez eginen da azkenean. Departamentuak ezarrita al dauka zer proiektutara bideratuko diren 2021eko aurrekontuan programa horretarako ezarritako baliabideak?
Iruñean, 2021eko apirilaren 14an
Foru parlamentaria: Jorge Esparza Garrido
